Public procurement notice: Contract Notice
Published: 2019-08-16
Buyer: Københavns Kommune, Økonomiforvaltningen, Byggeri København
Country: DK
Contract type: Services
Procedure: Restricted procedure
CPV classification: 71311000: Civil engineering consultancy services
Estimated value: 7000000 DKK
Submission deadline: 2019-09-13
Award criteria: The most economic tender

Technical requirements: Opgaven omfatter totalrådgivning i forbindelse med udformning af nyt Center for Diabetes i De Gamles By på Nørrebro. Udbudsmaterialet er tilgængeligt på byggeweb under TN029475A.
Opgaven omfatter totalrådgivning i forbindelse med udformning af nyt Center for Diabetes i De Gamles By på Nørrebro. Det nye Center for Diabetes, der skal opføres, er ca. 3 000 m2, hvor der er fokus på bevægelse, sundhed og det gode måltid. Der ønskes et rekreativt åndehul, som skaber sammenhæng med De Gamles By og det omkringliggende lokalområde. Byggefeltet er beliggende imellem Møllegade og Hans Kirks Vej, og præciseres parallelt med udviklingen af ny helhedsplan og lokalplan for De Gamles By.
Der er et ønske om at undersøge muligheden for at udføre et etagebyggeri, hvor den primære konstruktion udføres i træ. Totalrådgiver skal i forbindelse med opgaven undersøge og afdække mulighederne herfor. Der er desuden et ønske om at indtænke genbrug af materialer og integrere begrønning i og omkring bygningen.
For at Center for Diabetes kan bygges i De Gamles By, er det nødvendigt med en ny lokalplan. Der gennemføres en lokalplanproces parallelt med at totalrådgiver udarbejder byggeprogram og dispositionsforslag. Når lokalplanen sendes i høring, sker det på baggrund af totalrådgivers dispositionsforslag. Totalrådgiver skal forvente en meget intensiv periode fra kontrakten indgås og til aflevering af godkendt dispositionsforslag, idet det er forventningen, at lokalplanen skal i høring primo september 2020.
Der henvises i øvrigt til opgavebeskrivelsen samt ydelsesbeskrivelsen for en nærmere beskrivelse af opgavens art og omfang.
Blandt egnede ansøgere vil ordregiveren prækvalificere virksomhederne med den mest relevante erfaring for opgavens løsning. Den relevante erfaring vil blive vurderet ud fra referencer på sammenlignelige projekter, der er udført indenfor de seneste 3 år. Ved "udført" forstås, at der er afleveret et hovedprojekt. Ved sammenlignelige projekter menes:
- Rådgivning omfattende projektering (både arkitektonisk, ingeniørmæssigt og landskabsarkitektonisk) af sundhedsfremmende og/eller offentligt byggeri med tilsvarende økonomisk størrelse og kompleksitet som Center for Diabetes,
- Rådgivning omfattende nyt byggeri, der er indpasset i en særlig historisk kontekst med bevaringsværdige byggerier og grønne områder,
- Rådgivning omfattende projekter med fokus på bæredygtighed, hvorved der menes indarbejdelse af genanvendelses- og livscyklusstrategier eller innovative tiltag for reduktion af energi- og ressourceforbrug for ved opførelse af byggeriet samt den efterfølgende drift af byggeriet.
Ansøgeres erfaring dokumenteres ved at fremsende referencer for relevante projekter på virksomhedsniveau. Fremsendte referencer bør være så detaljerede, at de giver mulighed for at bedømme ansøgerens erfaring og bør indeholde:
En reference vægtes særligt positivt, hvis ansøger har været totalrådgiver på projektet. Ordregiver ser gerne, at der ikke afleveres flere end 6 referencer. Referencer kan indskrives i ansøgerens ESPD, men kan også fremsendes i et særskilt dokument.
Ordregiver anvender de frivillige udelukkelsesgrunde nævnt i udbudslovens § 137, stk. 1, nr. 1-6. For så vidt angår udelukkelsesgrunden i § 137, stk. 1, nr. 3, er anvendelsen begrænset til de tilfælde, hvor ansøger har begået handlinger, der har ført til domfældelse for overtrædelse af gældende skattelovgivning indenfor det område, hvor virksomheden udøver sit erhverv.
Der stilles ingen mindstekrav til teknisk og faglig kapacitet. Hvis der er flere egnede ansøgere, sker udvælgelsen dog på baggrund af de fremsendte referencer, som det fremgår af pkt. II 2.9 ovenfor.
Der henvises til totalrådgivningskontrakt inkl. bilag. Bemærk, at der indgås kontrakt på baggrund af ABR18 og YB2018 for Byggeri og Landskab.
Baserer en ansøger sig på en eller flere andre enheders økonomiske og finansielle for at opfylde mindstekravet om en positiv egenkapital de seneste 2 tilgængelige regnskabsår, jf. pkt. III.1.2 ovenfor, skal ansøger dokumentere, at denne eller disse andre enheder er juridisk forpligtet over for ansøger/tilbudsgiver. Udbudsmaterialets skabelon bedes her anvendt. Der skal også vedlægges en støtteerklæring i den situation, hvor ansøger vedlægger en eller flere referencer fra en anden juridisk enhed end ansøger selv, som dokumentation for, at ansøger har erfaring med relevante projekter, jf. pkt. II.2.9. Det bemærkes, at der er forskel på hvilken skabelon, der skal anvendes afhængig af om det vedrører økonomisk og finansiel formåen eller teknisk og faglig formåen. For vejledning i, hvordan den støttende enhed skal udfylde ESPD'et, henvises til ordregivers vejledning til udfyldelse af ESPD'et.


Award value: 7000000